alexandrainst/scandi-wiki huggingface dataset:
Erp lutande

Erp lutande (Erpr lútandi) var ein norsk skald som levde omkring år 800.

Han er nemnt i den islandske landnåmaboka der det er opplyst at dotter hans, Astrid Sløkedreng var gift med skalden Brage Boddason. Etter som ein reknar Brage Boddason som ein historisk person, må truleg det same gjelde for Erp Lutande og mellom etterkomarane hans finn vi både Arinbjørn herse i Firda og skaldane Tind Hallkjellsson og Gunnlaug Ormstunge.

Etter Skaldatal var både Erp Lutande og versonen Brage Boddason, skaldar hos to kongar: Eystein Bele og Bjørn på Haug. . Det er uvisst kven desse kongane var, men den sistnemnde kan ha vore ein «rex Bern» som er nemnd som konge over Birka i Sverige.

Ei tilleggsopplysning i Skaldatal tyder på at Erp ein gong gjorde eit drap på ein heilag plass og vart dømt til å misse livet. Han skal då ha redda livet ved å gjere ei dråpa om «Saur kongshund». Episoden minner om forteljinga i Egilssoga der det blir fortalt at Brage Boddason redda hovudet sitt ved å gjere ei slik «hovudløysings-dråpa» til kong Bjørn Sviakonge.

Ingen diktverk av Erp Lutande er kjende i dag.

Notar

Referansar

Bakgrunnsstoff 
 Den Norsk-Islandske Skjaldedigtning Finnur Jonsson
 Hervarar saga ok Heiðreki Soga om Hervor (frå snerpa.is)
 Bidrag til den Äldste Skaldedigtnings Historie av Sophus Bugge (Projekt Runeberg)

Norske skaldar
Folk i Skaldatal
Folk frå vikingtida
Nordmenn frå norrøn tid
Andreas Hofgaard

Andreas Hofgaard () var ein dansk-norsk embetsmann. Han var assessor ved Overbergamtet og amtmann i Smaalenenes amt frå 1794 til 1804.

Kjelder 

Denne artikkelen bygger på «Andreas Hofgaard» frå , den 18. mars 2016, revisjon 15995066 

Norske amtmenn
Fylkesmenn i Østfold
Norske dommarar
Folk frå København
Tårekanalikkel

Tårekanaliklane (sing. 'tårekanalikkel'; av latin canaliculus lacrimalis) er dei vesle kanalane som oppstår frå tårepunkta, øvst på tårepapillen i augeloka. Dei ligg i den mediale (indre) augevinkelen, ved det laterale ytterpunktet av tåresjøen.

 Den øvre kanalikkelen er den minste og kortaste av dei to. Den stig fyrst ørlite oppover før den vinklar innover og nedover mot tåresekken.
 Den nedre kanalikkelen går ørlite nedover før den vinklar innover og oppover mot tåresekken.

Vinkelen i kanaliklane er noko utvida og former ein ampulle. Mikroskopi av kanaliklane syner fleirlaga plateepitel omgjeve av fibrøst bindevev. På utsida av dette finn ein tverrstripete muskelvev som er kontinuerleg med augeringmuskelen. Ved golvet av tårepapillen er muskelfibrane sirkulært innretta og former ein slags lukkemuskel.

Tårekanaliklane blei tidlegare kalla tårekanalar.

Klinisk relevans
Lakrimal kanalikulitt er ein betennelse i tårekanalikkelen.

Kjelder 
Denne artikkelen bygger på «Tårekanalikkel» frå ,  den 18. mars 2016.  
 

Auga
Tårepunkt

Tårepunkta (av latin punctum lacrimalis, pl. puncta lacrimalia) er små munningar øvst på tårepapillen i augeloka, der tårekanaliklane tek til. Dei ligg i den mediale (indre) augevinkelen, ved det laterale ytterpunktet av tåresjøen. Det finst to tårepunkt i kvar av dei indre augeviklane.

Dei verkar ved å samle tårer frå tårekjertlane. Væska blir ført gjennom tårekanaliklane til tåresekken, og derfrå gjennom tårekanalen til nasa. Personar med tørre augo kan få sett inn tårepunktspluggar som dekkjer over tårekanaliklane for å minske væskedrenasje og styrke tårefilmen.

Galleri

Sjå òg 
 atresi av tårepunkt (mikropunktum)
 tårepunktsplugg
 tåreapparat

Kjelder 
Denne artikkelen bygger på «Lacrimal punctum» frå ,  den 19. mars 2016.  
 

Auga
Tørris Heggelund

Tørris Heggelund () var ein norsk byråkrat, embetsmann og politikar, fødd i Etne. Perioden 1919-30 sat han på Stortinget for partiet Høgre.

Liv og gjerning
Far til Heggelund var sjølveigarbonde på garden Vettestø i Etne. Sjølv gjekk han amtsskulen i Førde i Sunnfjord, og var så elev 1890-92 ved underoffisersskulen i Kristiansand. Seinare tok han i 1904 eksamen ved Kristiansands katedralskole, før han avslutta med å verte cand. jur. i 1906.

Midt på 1890-talet gifta han seg og slo seg ned i Kristiansand, der kona var frå. Heggelund arbeidde i byen som politikonstabel, og i to år som politisekretær. Ein periode var han konstituert krigsadvokat, før han var lærar i sjørett og rettslære ved Kristiansands offentlege sjømannsskule i 12 år. Deretter underviste han i handelsrett og veksellære ved Kristiansands kommunale handelsskule.

Heggelund var i godt over ti år fram til 1913 magistratssekretær i Kristiansand, og elles konstituert borgarmeister ved fleire høve i perioden 1905-17. Etter han hadde teke jus-eksamen var han overrettssakførar i Kristiansand og høgsterettsadvokat frå 1911. I 1918 var han atter konstituert borgarmeister i sørlandsbyen, før han var vald borgarmeister 1922-23. Han var så byskrivar i Kristiansand 1923-29 og i Oslo vestre distrikt frå 1929.

Perioden 1916-18 var Heggelund medlem av bystyret i Kristiansand. Frå 1919 til 1930 var han så stortingsrepresentant for Høgre. Han var i den fyrste treårsperioden vald frå einmannskrinsen Fæstningen i Kristiansand, sidan frå kjøpstaden i Vest-Agder og Rogaland. På Stortinget var han heile tida medlem i jarnbanekomiteen, der han gjorde eit viktig arbeid som formann i komiteen i tida frå 1922 til og med 1927.

Kjelder
Norsk Allkunnebok. V. bandet. 1954
Stortingsbiografi 

Stortingsrepresentantar 1919-1921
Stortingsrepresentantar 1922-1924
Stortingsrepresentantar 1925-1927
Stortingsrepresentantar 1928-1930
Folk frå Etne
Folk frå Kristiansand
Jon Lende-Njaa

Jon Ragnvald Lende-Njaa () var ein norsk  landbruksvitskapsmann frå Time.

Liv
Lende-Njaa var son til ein gardbrukar og lærar på garden Njå i Time. Hausten 1900 tok han til på Tveit landsbruksskule i Nedstrand, der han var elev i to skulevintrar. Ferda gjekk så til Noregs Landbrukshøgskule, der han gjekk jordbruksavdelinga 1902-04 og meieriavdelinga 1905-06. Etter eit par år som gardsstyrar og forpaktar var han åra 1908-10 assistent på forsøksgarden Hjellum i Hedmark.

I 1910 fekk Lende-Njaa stillinga som myrkonsulent og leiar ved Det norske myrselskap sin gard Mære i Sparbu. Fram til 1921 gjorde han ei mengd forsøk og «fekk klårlagt mange viktige [spørsmål] i samband med kultivering og bruk av myrar». Han gav i 1924 ut boka Myrdyrking, eit sentralt verk i norsk jordbruk i mellomkrigsåra og lenger framover.

Lende-Njaa var frå 1921 professor i jordkultur på NLH på Ås i Akershus. Også ved landbrukshøgskulen gjorde han viktig vitskapleg arbeid, særleg om jordreaksjon og bruken av kalk i jorddyrkinga.

Lende-Njaa var i fleire år styremedlem i Norsk Landmannsforbund og var frå 1925 til han døydde i 1927, i Oslo, formann i Det norske myrselskap.
 
Han er gravlagd på Mære kyrkjegard.

Kjelder
 Norsk Allkunnebok. VIII. bandet. 1957

Norsk landbrukshistorie
Norske vitskapsfolk
Folk frå Time
Eneveldets menn i Norge

Eneveldets menn i Norge: Sivile sentralorganer og embetsmenn 1660-1814 er ei bok i Riksarkivaren sin skriftserie frå 2000. Ho er utarbeidd av Tor Weidling hos Riksarkivet og gjeven ut i samarbeid med Messel Forlag i Oslo. 

Boka inneheld eit oversyn over sivile sentrale embete under eineveldet i Noreg frå 1660 til 1814, og dei personane som hadde dei, med 634 biografiar.

Kjelder

Bakgrunnsstoff 

Bøker frå 2000
Norske bøker
Norsk raudliste for artar

Norsk raudliste for artar er eit oversyn over artar innanfor rika plantar, dyr og sopp som er vurderte å ha risiko for å kome bort i Noreg. Raudlisting inneber ei kategorisering av artane basert på eit sett av presise kriterium for å evaluere risiko for å døy ut innanfor omådet for dei norske politiske forvaltingseiningane.

Den norske raudlista stør opp om forvalting i samsvar med naturmangfaldlova og indirekta SN-konvensjonen om biologisk mangfald (CBD), til dømes i kommunal aralplanlegging. 

I 2003 utvikla Verdas naturvernunion, IUCN, eit sett med transparente, kvantitative kriterium for å vurdere vernestatusen til artar på regionalt og nasjonalt nivå. Utarbeiding av den norske lista er basert på metodikken bak IUCN si globale raudliste over truga artar. 
Lista er eit døme på ei regional raudliste med statusen til artar i eit bestemt land eller område. Vurderingane blir gjort saman med vitskaplege institusjonar og andre med faglig spisskompetanse. Til dømes for 2021-utgåva, deltok 19 ekspertkomitéar med 94 medlemmer. 

Frå og med 2006 har Artsdatabanken utarbeidd og publisert den nasjonale raudlista for Noreg. Ho har blitt revidert kvart fjerde til sjette år, siste gang i 2021.
Tidlegare hadde Direktoratet for naturforvalting ansvar for den norske nasjonale raudlista.

Gjeldande norsk nasjonal raudliste er frå 2021. Dei fremste ekspertane i landet har vurdert risikoen for om 23 578 ulike artar i Noreg kan døy ut. Totalt er 2878 artar blitt kategoriserte som truga i den nye raudlista. Tala inkluderer 371 vurderte og av dei 59 truga takson på underart og varietetsnivå av karplantar og mosar.

Kategoriar for Norsk raudliste 

Raudlisteartar i kategoriane Kritisk truga (CR), Sterkt truga (EN) og Sårbar (VU) blir rekna som truga artar i norsk natur. I omgrepet raudlista artar ligg òg artar kategorisert som regionalt utdøydde (RE) og nær truga (NT).

Norsk raudliste 2021 
 Norsk raudliste for artar 2021 vart publisert av Artsdatabanken 24. november 2021. Oversyn over resultata for alle artsgrupper:

Tala i tabellen gjeld vurderingar på artsnivå og tar ikkje med Svalbard.

Oversyn innanfor gruppene:
 Pattedyr
 Fuglar

Tidlegare nasjonale raudlister 
 Norsk raudliste frå 2015 inneheldt 4438 artar totalt for Fastlands-Noreg og norske havområde. 16 477 andre artar var blitt vurderte og kategoriserte som  livskraftige.

 Norsk raudliste for artar 2010 listar 4599 artar for Noreg med havområde. Ei liste for Svalbard tar med 71 artar.

 Norsk raudliste 2006 listar 3886 artar for Noreg med havområde og Svalbard.

 Nasjonal Raudliste 1998 inneheld 3062 artar.

Kjelder 

Notar

Bakgrunnsstoff
 Artsdatabanken (2021) Rødlista - hvem, hva, hvorfor? Norsk rødliste for arter 2021.
 Artsdatabanken, 24. november 2021, Norsk rødliste for arter 2021 Verktøy for søk og utval på ulike typar kriterium, oppslag, grafiske framsyningar av statistikk og nedlasting av liste over alle artar i alle artsgrupper med vurdering
 regjeringa.no, 24. november 2021, Ny raudliste syner at vi må gjere meir for å redda truga artar

Miljøvern i Noreg
Raudlisting
Artsdatabanken
Ola J. Linge

Ola Jensson Linge () var ein norsk musikar og musikkhistorikar frå Norddal. Martin Linge var ein yngre bror.

Ola J. Linge byrja spele i Divisjonsmusikken i Trondheim og studerte så musikk i både Dresden og i Paris, og filologi ved Universitetet i Oslo.

I 1916 flytta han til Frankrike og starta nokre år seinare ei musikkforretning i Paris. Han gav i 1936 ut ein omfattande biografi om Ole Bull, bak verket låg 30 år med kjeldegransking. I 1951 publiserte han to komposisjonar av Bull, høvesvis Siciliano e Tarantella og Barcarolle, begge då ukjende verk. Linge skreiv sjølv musikk av ymse slag, og gav ute ei lærebok i musikk. Han konstruerte elles eit mekanisk undervisningsapparet for notelære og song etter notar.

Etter 2. verdskrigen flytta han heim til Norddal og tok over farsgarden på Linge.

Kjelder
Norsk Allkunnebok. VIII. bandet. 1958

Norske musikarar
Folk frå Norddal
Johan G.B. Mejlænder

Johan Georg Bernhard Mejlænder () var ein norsk sjømann og industrileiar frå Hidra i Vest-Agder, busett i Stavanger.
 
Mejlænder var frå Rasvåg i Vest-Agder, der far hans var tollbetjent. Sjølv reiste han til sjøs i over 20 år. Han var gift med ei kvinne frå Stavanger og slo seg ned i byen kringom 1860. I 1879 vart han medeigar i hermetikkfabrikken Stavanger Preserving Co. og disponent i firmaet. Same året la han grunnen for den norsk sardinindustrien med å leggje brisling i matolje. For det påfunnet fekk fabrikken i 1880 gullmedalje på utstillingar både i Berlin og i Melbourne. Mejlænder leia Stavanger Preserving til etter hundreårrskiftet.

I Stavanger er Johan Georg Bernhard Mejlænder heidra med Kaptein Mejlænders gate som ligg i Kalhammaren.

Kjelder

Norsk Allkunnebok. VIII. bandet. 1958

Norske sjømenn
Norske industrigrunnleggjarar
Folk frå Flekkefjord
Folk frå Stavanger
Kallocain

Kallocain. Roman fra år 2000 er ein roman frå 1940 av Karin Boye. Kallocain er namnet på eit sanningsserum som er sentralt for handlinga.

Romanen er inspirert av Franz Kafka sin roman Slottet og forfattaren si oppleving av nazismen og kommunismen etter opphald i Tyskland og Sovjetunionen. Boka tematiserer fridomsrøvinga som etter forfattaren si oppfatning fant stad i datidas nazisme og kommunisme. Samtidig tar romanen opp angst og fridom som psykiske fenomen.

Boye sin roman kan nemnast ved sida av George Orwell sin 1984 (1949), Aldous Huxley sin Vidunderlige nye verden (1932) og Ray Bradbury sin Fahrenheit 451 (1953) som alle er dystopiske romanar om totalitære samfunn med koplingar til den politiske utviklinga like før og etter andre verdskrigen. Kallocain deler også med Vidunderlige nye verden dopbruk/medisinering som verkemiddel til undertrykking.

Kjelder

Denne artikkelen bygger på «Kallocain» frå ,  den 19. mars 2016.  
 

Science fiction
Svenske romanar
Bøker frå 1940
Karin Boye
Olav Napper

Olav Gunnarsson Napper () var ein norsk spelmann frå Fyresdal.

Olav Napper, som også var kjend som Stor-Olav og som Trasken, var ein hardingfelespelar frå Fyresdal. Han lærde av Petter Sveinungsson Veum og Myllarguten, og var ein av dei fremste spelmennene i si tid. Han utvandra til USA og døydde i delstaten Nord-Dakota.

Gangaren Napperen og springaren Trasken har namn etter han.

Kjelder
Norsk Allkunnebok. VIII. bandet. 1958

Norske folkemusikarar
Folk frå Fyresdal
Ray Bradbury

Ray Douglas Bradbury () var ein amerikansk fantasi-, grøssar- og science fiction-forfattar best kjent for The Martian Chronicles og den dystopiske romanen Fahrenheit 451.

Bibliografi

Romanar
 Fahrenheit 451 (1953)
 Dandelion Wine (1953)
 Something Wicked This Way Comes (1962)
 The Halloween Tree (1972)
 Death Is a Lonely Business (1985)
 A Graveyard for Lunatics (1990)
 Green Shadows, White Whale (1992)
 Ahmed and the Oblivion Machines (1998)
 From the Dust Returned (2001)
 Let's All Kill Constance (2003)
 It Came From Outer Space (2003)

Novellesamlingar
 Dark Carnival (1947)
 The Martian Chronicles (Krøniker fra Mars) (1950)
 All Summer in a day (1950) 
 The Illustrated Man (1951)
 The Golden Apples of the Sun (1953)
 The October Country (1955)
 A Medicine for Melancholy (1959)
 R is for Rocket (1960)
 I Sing The Body Electric! (1969)
 The Toynbee Convector (1988)
 Driving Blind (1998)
 One More for the Road (2002)
 Bradbury Stories (2003)
 The Veldt (2006)

Referansar

Denne artikkelen bygger på «Ray Bradbury» frå ,  den 20. mars 2016.  
 

USA-amerikanske forfattarar
Folk frå Los Angeles
Science fiction-forfattarar
Streptomycin

Streptomycin er eit antibiotikum. Det både hemjar byrjinga på proteinsyntesen og fører til feillesing av mRNA i bakteriar.

Kjelder 
 

Antibiotika
DHCP

DHCP (Dynamic Host Configuration Protocol) er ein nettverksprotokoll som styrer tildeling av IP-adresser på datanett. Nye dataeiningar som koplar seg til eit nett får utdelt ei IP-adresse av ein DHCP-tenar i nettverket.

DHCP er basert på BOOTP (Bootstrap Protocol).

Kjelder 

 RFC 1541 - IETF

Applikasjonslagprotokollar
MRNA

mRNA (stutt for messenger RNA) eller bodberar-RNA er ein type RNA-molekyl som inneheld genetisk informasjon frå avskriving av DNA. Eit moge mRNA-molekyl kan binda seg til eit ribosomkompleks og vera mal for proteinsyntese; ein prosess kalla omsetjing.

I eukaryotar lyt mRNA-et dra ut av sellekjernen for å kunna setjast om i eit ribosom. I prokaryotar kan eit mRNA-molekyl setjast om i ribosom medan det framleis vert laga.

Kjelder 
  Clancy, S. & Brown, W. (2008) «Translation: DNA to mRNA to Protein». Nature Education 1(1):101

RNA
Clive Barker

Clive Barker () er ein engelsk forfattar, filmregissør, og kunstnar, han er særleg kjent for bokserien Books of Blood med noveller og skrekkfilmane i Hellraiser-serien. Han har også gjeve ut romanar og skrive for teikneseriar og spel, blant anna Clive Barker's Jericho. Han var produsent for dramafilmen Gods and Monsters (1998) som vant ein Oscar for beste filmatisering av manuskript.

Barker sine maleri og illustrasjonar har blitt stilt ut i galleri i USA. Han har også skapt eigne teikneseriefigurar og ein del av skrekkfortellingane hans har blitt gjort som teikneseriar.

Referansar

Denne artikkelen bygger på «Clive Barker» frå ,  den 19. mars 2016.

Bakgrunnsstoff
 
 Bokutgjevingar på Barker sin nettstad
 Film på Barker sin nettstad
Spel på Barker sin nettstad

Engelske forfattarar
Britiske teikneserieskaparar
Romanforfattarar
Britiske regissørar
Britiske dramatikarar
Engelske regissørar
Engelske dramatikarar
Folk frå Liverpool
Science fiction-forfattarar
Lester del Rey

Lester del Rey () var ein amerikansk forfattar, forlagsredaktør og forleggjar.

Del Rey blei fødd Leonard Knapp, men fabrikkerte ei bakgrunnshistorie med diverse andre navn. Han debuterte som forfattar i Astounding Science-Fiction i april 1938 med novella «The Faithful», og publiserte i science fiction-magasin i ei årrekke fram til den første romanen, ungdomsboka Marooned on Mars (1952).

Frå 1977 til 1991 var del Rey forleggjar i Del Rey Books, eit imprint under Ballantine Books. Del Rey Books gjev også ut science fiction, men har hatt mest suksess med utgjevingar innsn fantastisk litteratur.

I tillegg til del Rey, brukte han pseudonyma Erik van Lhin, John Alvarez, Marion Henry, Philip James, Charles Satterfield og Edson McCann.

Kjelder

Denne artikkelen bygger på «Lester del Rey» frå ,  den 20. mars 2016.  
 

Science fiction-forfattarar
USA-amerikanske forfattarar
Tåresjø

Tåresjøen (av latin lacus lacrimalis) er ein hop med tårer i den nedre omslagsfalden av konjunktivalhòla, inst i den mediale (indre) augevinkelen, som blir tømd ut gjennom tårepunkta. Den har normalt eit volum på 7-10 µL, men kan halde oppimot 25-30 µL før den byrjar å breste. Aldring plar medføra slakare augelok, og dimed større kapasitet for væske.

Ordet 'tåresjø' kan også vise til sjølve området der tårene hopar seg opp. Området er triangulært, og er ei forlenging av det øvre og nedre augeloket, inst i den mediale augevinkelen, kringom tårekarunkelen.

Kjelder 
Denne artikkelen bygger på «Lacrimal lake» frå ,  den 20. mars 2016.  
 

Auga
Ole Colbjørnsen

Ole Colbjørnsen () var ein norsk journalist, økonom og politikar frå Vegårshei. Han var ein av dei fyrste leiande planøkonomane i Noreg. Perioden 1937-40 møtte han på Stortinget frå Oslo, som varamann for statsråd Oscar Torp.

Liv og gjerning
Etter examen artium i Arendal studerte han realfag under Carl Størmer og Lars Vegard ved Universitetet i Oslo. I 1920 reiste han til Russland for å studere og arbeide med femårsplanar. Etter elleve år i Sovjetunionen kom han tilbake i Noreg, og vart ein viktig pådrivar for ei radikal omlegging av den økonomiske politikken under den djupe krisa som Noreg og verda sleit med. I Arbeidarpartiet støtta han den økonomisk-politiske linja som Axel Sømme og Martin Tranmæl var faneberarar for. Colbjørnsen var mellom dei fyrste norske økonomane som talte for ein aktiv statleg investeringspolitikk og planøkonomi for å bringe landet ut av den økonomiske krisa. Frå 1932 til -40 skreiv han om økonomi i Arbeiderbladet. Han var frå 1936 medlem i Tiltakskomiteen.

Frå 1937 representerte han Oslo Arbeiderparti på Stortinget, som varamann for partiformannen, statsråd Oscar Torp.

Under felttoget i Noreg i 1940 var Colbjørnsen med på transporten av gullet i Noregs Bank, heile vegen til Tromsø og vidare til Storbritannia. Etter omlasting av gullet til M/S «Bomma» fylgde han transporten til USA. Colbjørnsen var finansråd, seinare handelsråd ved den norske ambassaden i Washington D.C. i tida 1940-48.

Kjelder
Denne artikkelen bygger på «Ole Colbjørnsen» frå ,  den 20. mars 2016.  
 

Norske økonomar
Stortingsrepresentantar 1937-1945
Folk frå Vegårshei
Oskar Lindberget

Paul Oskar Lindberget () var ein norsk gardbrukar og politikar frå Hof i Hedmark. Han representerte Arbeidarpartiet på Stortinget frå 1950 til 1961.

Lindberget var skogsarbeidar og småbrukar i heimbygda frå 1910 til -30. I 1930 reiste han til Sovjetsamveldet og studerte jord- og skogbruk i eitt år. Frå 1931 var han gardbrukar i Våler i Hedmark.

I 1926 var Lindberget med å skipe Solør-Odal Landarbeiderforbund, året etter Norsk Skog- og Landarbeiderforbund. Perioden 1937-41 var han medlem i Våler heradsstyre, og samstundes formann i jordstyret. Han var formann i Hedmark bonde- og småbrukarlag i 26 år, 1940-66, og i Hedmark landbruksselskap frå 1946 til -56. Varaordførar i Våler 1945-47.

Åra 1949-53 var Lindberget med i Arbeidarpartiet sitt landsstyre. Ved stortingsvalet hausten 1949 vart han vald til stortingsrepresentant for Hedmark og Arbeidarpartiet. Med to attval vart han sitjande på Tinget til hausten 1961, heile tida var han medlem i justiskomiteen. 

Lindberget var ein «særs eldhuga og uredd talsmann for småbrukarane og skogsarbeidarane.

Kjelder og notar
Norsk Allkunnebok. VIII. bandet. 1957

Stortingsrepresentantar 1950-1953
Stortingsrepresentantar 1954-1957
Stortingsrepresentantar 1958-1961
Folk frå Våler i Innlandet
Storhaletrupial

Storhaletrupial (Quiscalus mexicanus) er ein fugl i trupialfamilien. Han har utbreiing frå nordlegaste Sør-Amerika, gjennom Sentral-Amerika og nord til sørlege og sentrale USA.

Skildring 
Storhaletrupialar er mellomstore fuglar, større enn starar og mindre enn kråker. Arten syner stor kjønnsdimorfisme. Hannar er i gjennomsnitt ca. 43 centimeter og veg 230 gram, tal for hoer er 33 cm 128 gram. Dette er gjennomsnittleg for kvart kjønn, det finst store variasjonar. Begge kjønn har lange halar, størst hos hannar som òg kan vri halen slik at han synast stor frå sida. Hannar er iriserande svarte med lilla-blå glans på fjørene av hovudet og overkroppen, medan hoene er brune med mørkare venger og hale. Vaksne av begge kjønn har lys, gule auge, medan ungfuglar av begge kjønn har brune auge og brun fjørdrakt nett som vaksne hoer, men med striper på brystet. 

Populasjonen er ikkje estimert og er trudd å vere stabil. Arten er klassifisert som livskraftig.

Kjelder 
Denne artikkelen bygger på «Great-tailed Grackle» frå ,  den 20. mars 2016.  
  
 Fraga, R. (2016).   Great-tailed Grackle (Quiscalus mexicanus) In: del Hoyo, J., Elliott, A., Sargatal, J., Christie, D.A. & de Juana, E. (eds.) (2016). Handbook of the Birds of the World Alive. Lynx Edicions, Barcelona. Henta den 20. mars 2016 
BirdLife International (2016) Species factsheet: Quiscalus mexicanus. Henta frå http://www.birdlife.org den 20. mars 2016
Referansar

Bakgrunnsstoff 

trupialfamilien
Fuglar i den neotropiske regionen
Fuglar i den nearktiske regionen‎
Mobilapplikasjon

Mobilapplikasjon (også kalla app, mobilapp eller miniprogram) er eit dataprogram som kan installerast på smarttelefon, nettbrett eller andre mobile einingar. Programma kan vanlegvis lastast ned frå ein nettstad som vert driven av utviklaren av mobiltelefonoperativsystemet, der dei største er Apple App Store, Google Play og Windows Phone Store. Mange appar er tilgjengelege for gratis nedlastning, medan andre kan kjøpast gjennom den aktuelle nettbutikken. Mange appar kjem i to versjonar, ein som ein må betala for og ein annan gratisversjon som kan ha mindre funksjonalitet eller  reklame.

Mobilapplikasjonar som er utvikla som webapplikasjoner (i HTML5) vil kunna fungera på fleire ulike typar mobiltelefonopreativsystem utan tilpassing. Appar som er programmert og kompilert for eit bestemt mobiloperativsystem (såkalla native app) vil berre kunna installerast på eige operativsystem, med mindre dei er utvikla i programmeringsverktøy som har støtte for å kompilera versjonar for fleire mobilsystem.

Kjelder
Denne artikkelen bygger på «Mobilapplikasjon» frå ,  den 20. mars 2016.  
 

Programvare
Smarttelefonar
Mobiltelefonar
Nettbrett